Ma neqbel belli tusniwin n tmetti ssawaḍent ɣer tesleḍt n yineḍruyen n tmetti ma^c^ci ala tid n yinnawen; asmekti-a iɛum iwakken ad n-sebgen belli " tasertit tamaziɣt n Fransa" ur telli ara. Limer telli di tilawt, wannag ad teǧǧ later meqren di tqaɛet n tsertit n tmurt n tmazɣa d usnerni-ines acku tutlayt tamaziɣt tella tezmer ad tesfaydi ugar n lqern deg uɛiwen asersay yerna kra n yemdiqen deg waydeg llan-t tlisa n tmaziɣt frurint ɣef tkerḍit n tarakalt n tmurt n tmazɣa seg taggara n lqern wis 19…